449.59 REGOLAMENTI DWAR IT-TBIĊĊIR TA’ LOGOMORFI GĦALL-KONSUM TAL-BNIEDEM L-AVVIŻ LEGALI 165 tal-2011. L-AVVIŻ LEGALI 165 tal-2011. 1. Titolu u skop. (1) It-titolu ta’ dawn ir-regolamenti hu Regolamenti dwar it-Tbiċċir ta’ Lagomorfi għall-Konsum tal-Bniedem. (2) L-iskop ta’ dawn ir-regolamenti huwa biex jimplementa miżuri nazzjonali fuq it-tbiċċir ta’ lagomorfi għall-konsum tal-bniedem. (3) Dawn ir-regolament i qegħdin jiġu pubblikati wkoll skont id-dispożizzjonijiet tal-Artikolu 1(4) tar-Regolament (KE) 853/2004 tal-Parlament Ewropew u tal-Kunsill tad-29 ta’ April 2004. Tifsir. 2. F’dawn ir-regolamenti, sakemm ir-rabta tal-kliem ma teħtieġx xort’oħra: "Dipartiment " tfisser id-Dipartiment responsabbli għas-servizzi veterinarji; "fond" tfisser kull impjant fejn isir it-tbiċċir jew it-tqattigħ; "karkassa " tfisser il-ġisem tal-lagomorfu wara t-tbiċċir u t-tlestija; "konsum domestiku privat " tfisser il-konsum tal-laħam tal-lagomorfu mill-produttur jew mill-familja tiegħu fil-qrib; "konsumatur finali " tfisser il-konsumatur aħħari tal-ikel li ma jużax l-ikel bħala parti minn xi ħidma jew attività fil-kummerċ tal-ikel; "lagomorfu" tfisser fniek, li ebri u annimali gerriema; "laħam frisk " tfisser laħam li ma jkunx għadda minn xi proċess ta’ preservazzjoni ieħor għajr it-tkessieħ, l-iffriżar jew l-iffriżar ta’ malajr, inkluż laħam li jkun ippakkjat bil-vakwu jew imgeżwer f’atmosfera kontrollata, u "laħam frisk tal-lagomorfu" għandha tiftiehem skondhekk; "produttur " tfisser kull individwu li jżommlagomorfi għat-tnissil jew għat-trobbijag bl-iskop ta’ tbiċċir għall-konsum tal-bniedem; "produtturi fuq skala żgħira " tfisser produtturi fejn fir-razzett tagħhom jittrabbew 50 fenka għat-trobbija jew inqas; "razzett " tfisser kull sit fejn jitkabbru u jitrabbew il-lagomorfi għall-konsum tal-bniedem; " ir-Regolament 852" tfisser ir-Regolament (KE) 852/2004 tal-Parlament Ewropew u tal-Kunsill tad-29 ta’ April 2004 dwar l-iġjene tal-ikel u kull emenda sussegwenti tiegħu; " ir-Regolament 853" tfisser ir-Regolament (KE) 853/2004 tal-Parlament Ewropew u tal-Kunsill tad-29 ta’ April 2004 li jistabbilixxi regoli speċifiċi tal-iġjene għall-ikel li joriġina mill-annimali u kull emenda sussegwenti tiegħu; " stabbiliment lokali li jbigħ bl-imnut " tfisser stabbiliment li jbigħlaħam tal-lagomorfu u preparazzjonijiet ta’ dak il-laħam direttament lill-konsumaturi finali, hekk li dak l-istabbiliment ikun immarkat ċar bħala tali; "tlestija " tfisser it-tneħħija tal-ġilda u l-interjuri iżda hekk li jistgħu jinżammu l-ilsien, il-pulmun, qalb, fwied, kliewi u testikoli. 3. Rziezet għat-tnissil jew għat-trobbija. Kap. 437. Kull razzett għat-tnissil jew għat-trobbija tal-lagomorfi għall-konsum tal-bniedem għandu jkun reġistrat taħt l-Att dwar is-Servizzi Veterinarji, u għandu jkun konformi f’kull waqt ma’ provvedimenti li jinħarġu minn żmien għal żmien mid-Dipartiment. 4. Il-fondi fejn isir it-tbiċċir għandhom jiġu approvati. Kap. 437. Ħadd m’għandu jbiċċerla gomorfu bil-ħsieb li jfornih għall-konsum tal-bniedem sakemm dak it-tbiċċir ma jsirx ġewwafond approvat taħt l-Att dwar is-Servizzi Veterinarji, u jkunu konformi mad-dispożizzjonijiet tar-Regolament 853. 5. Produtturi fuq skala żgħira. (1) Id-dispożizzjonijiet tar-regolamenti 3 u 4 m’għandhomx japplikaw dwar produtturi fuq skala żgħira li jrabbu u jbiċċru lagomorfi għal provvista diretta lill-konsumatur finali jew lil stabbilimenti lokali li jbiegħu bl-imnut li jissupplixxu dan il-laħam direttament lill-konsumatur finali bħala laħam frisk. (2) Kap. 449. Kap. 449. Dawk il-produtturi għandhom ikunu approvati taħt l-Att dwar is-Sigurtà fl-Ikel, u għandhom f’kull waqt ikunu konformi mad-dispożizzjonijiet tar-Regolament 852 u mal-linji gwida maħruġa mill-Kummissjoni dwar is-Sigurtà fl-Ikel kif pubblikati fil-Gazzetta minn żmien għal żmien. 6. Provvista li tingħata lil stabbilimenti. Kap. 437. Fondi li l-operazzjonijiet tagħhom jitwettqu bil-ħsieb li jiġu provvisti lagomorfi lil stabbilimenti oħra għandhom ikunu approvati taħt l-Att dwar Servizzi Veterinarji u jkunu konformi mar-Regolament 853. 7. (1) Kull karkassa tal-lagomorfu jew laħam frisk tal-lagormorfu espost għall-bejgħ, jew maħżun, f’xi stabbiliment lokali li jbigħ bl-imnut għandu jkollha fuqha f’kull waqt informazzjoni dwar it-traċċabilità ta’ dak il-laħam. (2) Il-karkassi individwali kollha ta’ lagomorfimbiċċra fi stabbilimenti approvati skond ir-regolament 4 għandu jkollhom marka ta’ identifikazzjoni kif deskritt fir-Regolament 853. 8. Użu u konsum domestiku privat. Dawn ir-regolamenti m’għandhomx japplikaw għat-tnissil, trobbija jew tbiċċir ta’ lagomorfi għall-użu domestiku privat jew għall-preparazzjoni domestika, immaniġġar jew ħażna ta’ laħam tal-lagomorfu għall-konsum domestiku privat personali. 9. Reati. Kap. 449. Kap. 437. Kull persuna li tikser dawn ir-regolamenti tkun ħatja ta’ reat kontra l-Att dwar is-Sigurtà fl-Ikel u l-Att dwar is-Servizzi Veterinarji.